Blaze7451/Wiki-th-20250601 huggingface dataset:
สโมสรฟุตบอลเอตวล

สโมสรฟุตบอลเอตวล เป็นอดีตสโมสรฟุตบอลอาชีพในเอสลีก ของประเทศสิงคโปร์ ระหว่างปี 2010 – 2012 คำว่า "เอตวล"(Étoile) แปลว่า"ดวงดาว"ในภาษาฝรั่งเศส โดยทีมนี้ใช้นักเตะสัญชาติฝรั่งเศสเป็นหลัก นับเป็นทีมต่างชาติทีมที่ 8 ของเอส.ลีก แต่กลับเป็นทีมต่างชาติทีมแรกที่สามารถคว้าแชมป์ลีกสูงสุดมาครองได้ ทันทีที่ตั้งทีมมา แต่ไม่ได้เล่นรายการระดับทวีป เพราะเอตวลเป็น 1 ในบรรดาสโมสรที่บริหารงานไม่ผ่านเกณฑ์ที่สมาพันธ์ฟุตบอลแห่งเอเชีย (เอเอฟซี) ได้วางไว้ ทำให้ทีม แทมปิเนสโรเวอร์ ได้สิทธิ์ไปเล่นแทน

**เกียรติประวัติ**

**ฟุตบอลลีก**
เอสลีก:
**ชนะเลิศ (1):  2010

**ฟุตบอลถ้วย**
Singapore League Cup:
**ชนะเลิศ (1):  2010
*Singapore Charity Shield:
**รองชนะเลิศ (1): 2011

**แหล่งข้อมูลอื่น**
  Official Website date=2010-05-17 -  S.League.Com: Étoile FC and Beijing Guoan to play in S.League 2010 date=2010-01-24 -  TODAYonline.Com: Sports: "Voila, and the French are here" date=2010-01-21 -  TODAYonline.Com: Sports: Get ready for some French flair date=2010-01-30 -  ChannelNewsAsia.Com: France's Étoile FC named as 11th team for 2010 S.League season date=2011-06-29 -  ChannelNewsAsia.Com: Football: French and Chinese team expected to add more buzz to S.League date=2011-06-04 -  TheNewPaper: Bonjour, S-League date=2010-01-26 -  AsiaOne.Com: French club Etoile one of two new S-League teams-  早报体育: 取代韩国超红和文莱DPMM 北京国安法国埃图瓦勒角逐新联赛-  法国球队加盟新联赛 国安预备队对抗欧洲力量_中国足球_体育_腾讯网-  Tempointeraktif.Com - Liga Singapura Sertakan Klub Eropa-  Reuters: French and Chinese sides enter Singapore league for 2010 date=2010-03-05 -  Kallangroar.com: Étoile FC date=2010-01-21 -  Foot69: Singapore, a trampoline for the stars (French)
หมวดหมู่:สโมสรฟุตบอลที่ยุบทีมในประเทศสิงคโปร์
หมวดหมู่:สโมสรฟุตบอลต่างชาติ
หมวดหมู่:สโมสรฟุตบอลที่ก่อตั้งในปี พ.ศ. 2553
หมวดหมู่:สโมสรฟุตบอลที่ยุบทีมในปี พ.ศ. 2555
เนื้องอกต่อมของต่อมใต้สมอง

เนื้องอกต่อมของต่อมใต้สมอง (pituitary adenoma) เป็นเนื้องอกต่อม (adenoma) ที่เกิดกับต่อมใต้สมอง พบเป็น 15% ของโรคเนื้องอกทั้งหมดที่เกิดในกะโหลกศีรษะ ส่วนใหญ่วินิจฉัยได้ยาก และมีความชุกโดยรวมของเนื้องอกของต่อมใต้สมองที่มีขนาดเล็กอยู่ที่ 16.7% (ผลการชันสูตรพบความชุก 14.4% และการตรวจทางรังสีวิทยาพบ 22.5%)
เนื้องอกนี้หากมีขนาดใหญ่กว่า 10 มิลลิเมตร เรียกว่า แมโครอะดีโนมา (macroadenoma, "เนื้องอกต่อมขนาดใหญ่") และถ้ามีขนาดเล็กกว่า 10 มิลลิเมตร เรียกว่า ไมโครอะดีโนมา (microadenoma, "เนื้องอกต่อมขนาดเล็ก) เนื้องอกต่อมของต่อมใต้สมองส่วนใหญ่เป็นไมโครอะดีโนมา และจำนวนนี้ส่วนใหญ่ไม่ได้รับการวินิจฉัยเนื่องจากไม่ทำให้เกิดอาการใดๆ บางครั้งพบได้โดยบังเอิญจากการตรวจด้วยข้อบ่งชี้อื่น (incidental finding) ซึ่งกรณีนี้มักถูกเรียกว่า incidentaloma

**แหล่งข้อมูลอื่น**
  Cancer.gov: pituitary tumors- Case report of  Bilateral Hemianopsia Due to Pituitary Adenoma. Clinical Cases and Images.-  Medical Illustration of Pituitary Adenomas by Frank H. Netter-  The Pituitary Foundation-  www.AcromegalyCommunity.com Emotional and communal support for those touched by Acromegaly-  - hipofizis.hu Hungarian Pituitary Tumors site
หมวดหมู่:Neuroendocrinology
หมวดหมู่:เนื้องอกของต่อมไร้ท่อ
เนื้องอกต่อม

เนื้องอกต่อมเป็นเนื้องอกไม่ร้ายชนิดหนึ่ง เจริญมาจากเซลล์ต่อม อาจเกิดขึ้นกับอวัยวะได้หลายอย่าง เช่น ลำไส้ ต่อมหมวกไต ต่อมใต้สมอง ต่อมไทรอยด์ และอื่นๆ แม้ลักษณะการเจริญของเนื้องอกต่อมนี้จะเป็นแบบไม่ร้าย แต่ก็อาจเจริญมากขึ้นจนพัฒนากลายเป็นเนื้องอกร้ายหรือมะเร็งได้ ซึ่งจะถูกเรียกเป็นมะเร็งชนิดต่อม (adenocarcinoma) นอกจากนี้แล้วยังอาจทำให้เกิดปัญหาได้หลายอย่าง เช่น จากการเบียดทับอวัยวะข้างเคียง (mass effect) หรือการสร้างฮอร์โมนมากโดยไม่มีการควบคุมได้
หมวดหมู่:พยาธิกายวิภาคศาสตร์
หมวดหมู่::Endocrine diseases
หมวดหมู่::Anatomical pathology
หมวดหมู่::Glandular and epithelial neoplasia
แม่แบบ:เหตุการณ์ปัจจุบัน/2554 สิงหาคม 1

*พระบาทสมเด็จพระเจ้าอยู่หัวฯทรงพระกรุณาโปรดเกล้าฯให้สมเด็จพระบรมฯ ทรงปฏิบัติพระราชกรณียกิจแทนพระองค์ เสด็จฯ ทรงเปิดประชุมรัฐสภา ณ พระที่นั่งอนันตสมาคม  ( ข่าวสดออนไลน์)
}
หมวดหมู่:ตัวละครชาวอินเดีย

หมวดหมู่:ตัวละครแบ่งตามสัญชาติ
หมวดหมู่:ตัวละครชาวอินโด-อารยัน
หมวดหมู่:ชาวอินเดีย
ปริศนาฆาตกรรม โรเบิร์ต เอฟ. เคนเนดี้

ปริศนาฆาตกรรม โรเบิร์ต เอฟ. เคนเนดี (Bobby) เป็นภาพยนตร์สัญชาติอเมริกัน อำนวยการสร้าง เขียนบทและกำกับ โดย เอมิลิโอ เอสเตเวซ เป็นภาพยนตร์ที่มีเนื้อหาเกี่ยวกับการลอบสังหารโรเบิร์ต เอฟ. เคนเนดี หรือ บ็อบบี เคนเนดี วุฒิสภาสหรัฐที่อยู่ในช่วงรณรงค์หาเสียงเลือกตั้งประธานาธิบดีใน ค.ศ. 1968 โดยมีนักแสดงชื่อดังร่วมแสดงด้วยจำนวนมาก อาทิ แอนโทนี ฮ็อปกินส์, แฮร์รี่ เบลาฟอนเต้, นิก แคนนอน, เดมี มัวร์, เฮเลน ฮันต์, มาร์ติน ชีน, เอมิลิโอ เอสเตเวซ, ชารอน สโตน, แอชตัน คุชเชอร์, เฮเทอร์ แกรห์ม, โจชัว แจ็กสัน, ไชอา เลอบัฟ, วิลเลียม เอช. เมซี, ลินเซย์ โลแฮน, เอไลจาห์ วูด, คริสเตียน สเลเตอร์, ลอว์เรนซ์ ฟิชเบิร์น เป็นต้น

**เนื้อหา**
Bobby เป็นเรื่องราวของคน 22 คนที่เกี่ยวข้องกับโรงแรมแอมบาสเดอร์ ลอสแอนเจลิส ที่ซึ่งสมาชิกวุฒิสภา โรเบิร์ต เคนเนดี จากพรรคเดโมแครต จะมาปราศรัยในการหาเสียงเลือกตั้งประธานาธิบดีสหรัฐอเมริกา ในคืนวันที่ 5 มิถุนายน ค.ศ. 1968 ซึ่งคู่แข่งคือ สมาชิกวุฒิสภา ยูจีน แมคคาร์ธี เพิ่งจะชนะไปในรัฐมินนิโซตา ซึ่งเป็นรัฐที่แมคคาร์ธีเป็นเจ้าของพื้นที่
คนทั้ง 22 คนผูกพันซึ่งกันและกัน แต่ไม่เกี่ยวข้องกันทั้งหมด แต่ล้วนแต่รอคอยความหวังที่ โรเบิร์ต เคนเนดี จะชนะการเลือกตั้ง แต่หลังจากที่เคนเนดีปราศรัยจบไม่นาน เวลาเลยเที่ยงคืนไปไม่นาน เขาก็ถูกยิงในห้องครัวของโรงแรม ระหว่างสัมผัสมือกับกลุ่มผู้สนับสนุน ท่ามกลางความสับสนอลหม่านของผู้สนับสนุน ขณะที่ถูกนำส่งโรงพยาบาล เคนเนดีก็เสียชีวิต ซึ่งคนทั้ง 22 คนเหล่านั้นบ้างก็ได้รับบาดเจ็บ แต่ไม่มีผู้ใดเสียชีวิต

**เบื้องหลัง**
Bobby เป็นภาพยนตร์ที่สร้างมาจากเหตุการณ์การลอบสังหารโรเบิร์ต เอฟ. เคนเนดี ในระหว่างรณรงค์หาเสียงเลือกตั้งในปี ค.ศ. 1968 ที่รัฐแคลิฟอร์เนีย ซึ่งกำลังมีคะแนนนิยมเหนือคู่แข่ง ยูจีน แมคคาร์ธี สมาชิกวุฒิสภารัฐมินนิโซตา หลังเที่ยงคืนเล็กน้อย ตรงกับเช้าวันที่ 6 มิถุนายน เคนเนดีก็เสียชีวิต
ภาพยนตร์ไม่มีตัวละครเอก มีเนื้อหาเกี่ยวกับบุคคล 22 คนที่ไม่เกี่ยวข้องกันโดยตรง แต่อยู่ในช่วงเหตุการณ์ทางการเมืองของสหรัฐอเมริกาในช่วงเวลานั้น อาทิ สงครามเวียดนาม การเหยียดสีผิว โดยมีภาพตัดสลับกับวิดีโอและการรายงานข่าวเหตุการณ์จริง และการปราศรัยครั้งสุดท้ายของเคนเนดี

**อ้างอิง**
 ข้อมูลจาก IMDb 2911
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์อเมริกัน
หมวดหมู่:ภาพยนตร์โดยเอ็มจีเอ็ม 
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:การลอบสังหารโรเบิร์ต เอฟ. เคนเนดี
พรรคความเป็นปึกแผ่นแห่งชาติบรูไน

พรรคความเป็นปึกแผ่นแห่งชาติบรูไน (Parti Perpaduan Kebangsaan Brunei, PPKB) เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไนตั้งแต่ พ.ศ. 2505 พรรคนี้ได้จดทะเบียนเป็นพรรคการเมืองพรรคแรกตั้งแต่บรูไนได้รับเอกราชใน พ.ศ. 2529 แต่ถูกแบนใน พ.ศ. 2531 ใน พ.ศ. 2538 อัลดุล ลาทิฟ จูจู เลาธิการทั่วไปของพรรคได้รับเลือกตั้งให้เป็นหัวหน้าพรรค ต่อมา ใน พ.ศ. 2545 ดร. ฮัจญี โมห์ด บิน ฮัจญี ไซนัล อบีดิน ได้รับเลือกตั้งให้เป็นหัวหน้าพรรค

นโยบายของพรรคเน้นที่การสนับสนุนการมีรัฐบาลที่เป็นตัวแทนของประชาชน มีเสรีภาพในการพูด การกระจายรายได้ที่เท่าเทียมและเป็นธรรม ในช่วงต้นปี พ.ศ. 2549 ประธานพรรคประกาศว่านโยบายของพรรคสอดคล้องหลักปรัชญาของบรูไน เกี่ยวกับการปกครองด้วยราชวงศ์ที่เป็นมลายูมุสลิม
หมวดหมู่:ขบวนการทางการเมืองในประเทศบรูไน
สโมสรฟุตบอลอันซานฮาลเลลูยาห์

สโมสรฟุตบอลอันซานฮาลเลลูยาห์ (Goyang Hi FC) เป็นสโมสรฟุตบอลเกาหลีใต้จากเมืองอันซาน ปัจจุบันแข่งขันอยู่ในลีกแห่งชาติเกาหลี สโมสรก่อตั้งในปี ค.ศ. 1999 ในชื่อสโมสรฟุตบอลฮาลเลลูยาห์ โดยมิสชันนารีคริสเตียน 

**ประวัติ**
ปี 2003 ทีมฮาเลลูย่า ย้ายสนามมาที่เมืองอิคซานและเข้าร่วมรายการโคเรีย เนชันแนล ลีก แต่เข้าเล่นได้ไม่นานนัก ก็ถูกกลุ่มผู้นับถือศาสนาพุทธหัวรุนแรงในท้องถิ่นต่อต้าน เนื่องจากเป็นทีมที่เกี่ยวข้องกับศาสนาคริสต์ ปีต่อมา ทีมฮาเลลูย่าได้ย้ายไปที่เมืองกิมโป้ และเปลี่ยนชื่อเป็น "กิมโป้ ฮาเลลูย่า" และล่าสุดเมื่อปี 2007 ทีมได้ย้ายไปที่เมืองอันซานและเปลี่ยนชื่อใหม่อีกครั้งเป็น"อุนซาน ฮาเลลูย่า"นับตั้งแต่นั้นเป็นต้นมา

**ผู้เล่นชุดปัจจุบัน**

**ผู้เล่นฤดูกาล 2011**

**เกียรติประวัติ**

**การแข่งขันในประเทศ**
 National League
** รองชนะเลิศ (1) : 2006- National Football Championship
** ชนะเลิศ (1) : 2006
** รองชนะเลิศ (1) : 2002

**การแข่งขันระหว่างประเทศ**
 Queen's Cup
** รองชนะเลิศ (1) 2009

**สถิติ**

**แหล่งข้อมูลอื่น**
   Ansan Hallelujah FC Official website
หมวดหมู่:สโมสรฟุตบอลที่ยุบทีมในประเทศเกาหลีใต้
หมวดหมู่:สโมสรกีฬาที่ก่อตั้งในปี พ.ศ. 2523
พายุโซนร้อนกำลังแรงนกเต็น (พ.ศ. 2554)

พายุโซนร้อนกำลังแรงนกเต็น เป็นพายุหมุนเขตร้อนซึ่งสร้างความเสียหายแก่ตอนเหนือของประเทศฟิลิปปินส์ เป็นพายุลูกที่แปดที่ได้รับการตั้งชื่อและพายุหมุนเขตร้อนกำลังแรงลูกที่สี่ในฤดูไต้ฝุ่นแปซิฟิก 2554 นกเตน ตั้งตามชื่อนกชนิดหนึ่งที่พบในประเทศลาว ขึ้นฝั่งแล้ว 3 ครั้งในเอเชียตะวันออกเฉียงใต้ ทำให้มีผู้เสียชีวิตแล้วมากกว่า 55 คน และสร้างความเสียหายคิดเป็นมูลค่ากว่า 99 ล้านดอลล่าร์สหรัฐ

**ประวัติทางอุตุนิยมวิทยา**
วันที่ 22 กรกฎาคม พ.ศ. 2554 บริเวณความกดอากาศต่ำก่อตัวขึ้นทางตะวันออกของฟิลิปปินส์ ระบบค่อย ๆ เคลื่อนตัวมาทางตะวันตกในอีกหลายวันถัดมา และในวันที่ 24 กรกฎาคม ศูนย์ร่วมการเตือนภัยไต้ฝุ่น (JTWC) เริ่มเฝ้าติดตามสังเกตระบบดังกล่าวซึ่งเป็นพายุดีเปรสชัน วันรุ่งขึ้น สำนักงานอุตุนิยมวิทยาญี่ปุ่น (JMA) ยกระดับหย่อมความกดอากาศต่ำดังกล่าวเป็นพายุดีเปรสชัน อีกไม่กี่ชั่วโมงให้หลัง สำนักงานด้านบรรยากาศ ภูมิฟิสิกส์ และดาราศาสตร์ของฟิลิปปินส์ (PAGASA) เริ่มเฝ้าติดตามสังเกตระบบดังกล่าวที่เป็นพายุดีเปรสชัน และตั้งชื่อว่า "Juaning" ระบบดังกล่าวเคลื่อนตัวมาทางตะวันตกอย่างต่อเนื่องและทวีความรุนแรงขึ้นอย่างรวดเร็ว และเมื่อถึงเที่ยงคืนของวันนั้น JMA ได้ยกระดับระบบดังกล่าวเป็น พายุหมุนเขตร้อน และตั้งชื่อว่า นกเตน
วันที่ 27 กรกฎาคม JMA รายงานว่า นกเตนยังคงทวีความรุนแรงขึ้นและยกระดับความรุนแรงอีกครั้งเป็นพายุหมุนเขตร้อนกำลังแรง อีกไม่กี่ชั่วโมงถัดมา JTWC รายงานว่า นกเตนทวีความรุนแรงขึ้นเป็นพายุไต้ฝุ่นระดับ 1 อย่างรวดเร็ว และเริ่มขึ้นฝั่งทางตอนเหนือของฟิลิปปินส์และค่อยอ่อนกำลังลง ในวันเดียวกัน JMA รายงานว่า นกเตนพัดออกจากเกาะลูซอนแต่ยังคงมีความรุนแรงเป็นพายุหมุนเขตร้อนกำลังแรงอยู่ อย่างไรก็ตาม ชั่วข้ามคืน พายุกลับอ่อนกำลังลงอย่างรวดเร็วและ JMA ลดระดับพายุลงเหลือพายุหมุนเขตร้อนกำลังเบาในวันรุ่งขึ้น
วันที่ 29 กรกฎาคม พายุกลับค่อย ๆ ทวีความรุนแรงขึ้นอีกครั้งและมุ่งหน้าเข้าสู่ชายฝั่งทางใต้ของจีน และขึ้นฝั่งที่ฉงไห่ วันเดียวกัน พายุทวีความรุนแรงขึ้นขณะพัดอยู่เหนือพื้นดินและมุ่งหน้าขึ้นเหนือไปยังไหโข่ว เมืองหลวงของมณฑลไหหนาน พายุดังกล่าวอ่อนกำลังลงอย่างรวดเร็ว และเที่ยงคืนวันนั้น JMA ซึ่งออกประกาศเตือนครั้งสุดท้ายเกี่ยวกับระบบ ลดความรุนแรงลงเหลือหย่อมความกดอากาศต่ำ

**อ้างอิง**
น
หมวดหมู่:พายุหมุนเขตร้อน
หมวดหมู่:พายุโซนร้อนกำลังแรง
น
หมวดหมู่:ภัยพิบัติในประเทศฟิลิปปินส์
เนเก็ด/ไฟต์ทูเกเธอร์/เทมเพสต์

เนเก็ด/ไฟต์ทูเกเธอร์/เทมเพสต์ (Nekitto / Faito Tugyaza / Tenpesuto; NAKED / Fight Together / Tempest) เป็นซิงเกิลที่ 37 ของนามิเอะ อามุโระ  วางจำหน่ายในรูปแบบซีดี  และซีดี+ดีวีดี  โดยวางจำหน่ายที่ประเทศญี่ปุ่นวันที่ 27 กรกฎาคม พ.ศ. 2554  เป็นระยะเวลา 1 ปีซิงเกิลล่าสุด "Break It / Get Myself Back" และเป็นทริปเปิล เอ ไซด์ซิงเกิลในรอบ 3 ปี นับตั้งแต่ซิงเกิล 60s 70s 80s เมื่อปี พ.ศ 2551
เพลง "NAKED" เป็นเพลงประกอบโฆษณาเครื่องสำอางโคเซ เพลง "Fight Together" เป็นเพลงประกอบภาพยนตร์การ์ตูนเรื่อง วันพีซ และเพลง "Tempest" เพลงประกอบละครเรื่อง "มาซึรุ วีรสตรีคู่บัลลังก์" ท่างช่อง NHK
มิวสิกวิดีโอเพลง "NAKED" แต่งโดย VERBAL จากวง m-flo และมีชินจิ โอซาวะเป็นโปรดิวเซอร์ ส่วนเพลง "Fight Together" และเพลง "Tempest" แต่งโดย Nao'ymt
เพลง "Fight Together" สามารถขึ้นอันดับที่ 1 ในชาร์ตริงโทนของ RIAJ

**รายชื่อเพลง**
# NAKED 
# Fight Together
# Tempest
# NAKED (Instrumental)
# Fight Together (Instrumental)
# Tempest (Instrumental)

**มิวสิกวิดีโอ**
# NAKED (Music Video)
# Tempest (Music Video)

**ชาร์ต**
ออริกอนชาร์ต (ในญี่ปุ่น)

**ข้อมูลเพิ่มเติม**

หมวดหมู่:ซิงเกิลในปี พ.ศ. 2554
หมวดหมู่:เพลงญี่ปุ่น
หมวดหมู่:เพลงซิงเกิลของนามิเอะ อามุโระ
พระอัศวิน

พระอัศวิน (ผู้ครอบครองม้า) เป็นเทพเจ้าตามคติความเชื่อของศาสนาฮินดู พระอัศวินเป็นเทพเจ้าฝาแฝดที่มีศีรษะเป็นม้า และมีร่างกายเป็นมนุษย์ องค์หนึ่งมีพระนามว่า นาสัตยอัศวิน (ความกรุณา) อีกองค์หนึ่งมีพระนามว่า ทัศรอัศวิน (ความรู้แจ้ง) เทียบได้กับเทพเจ้าตามเทพปกรณัมกรีก เช่น   โฟบอส และ ดีมอส, ฮิปนอส และ ทานาทอส, แคสเตอร์ และ พอลลักซ์ เป็นต้น
พระอัศวินเป็นพระโอรสของพระอาทิตย์ กับนางสัญญา นางสัญญาต้องการจะหนีพระอาทิตย์ไปบวชอยู่ในป่า จึงแปลงร่างเป็นม้าเพศเมีย แต่พระอาทิตย์ก็ยังแปลงร่างเป็นม้าเพศผู้ไปอยู่ด้วยจนเกิดเป็นพระอัศวินขึ้นมา
พระอัศวิน เป็นเทพที่ประทานนำทรัพย์ต่าง ๆ มาให้มนุษย์ และยังปกป้องมนุษย์จากภัยอันตรายต่าง ๆ จนถึงโรคภัยไข้เจ็บ เพราะพระอัศวินยังมีหน้าที่เป็นแพทย์สวรรค์ด้วย
พระอัศวิน ยังเป็นเทพแห่งแสงสว่าง ทั้งคู่จะขับรถม้านำหน้าราชรถของพระอาทิตย์มาก่อนเวลารุ่งสาง พระอัศวินได้ถูกกล่าวถึงเป็นอย่างมากในคัมภีร์ฤคเวท ซึ่งในคัมภีร์นั้นมีการกล่าวถึงพระนามของพระอัศวินถึง 400 ครั้ง
ในมหากาพย์รามายณะ ทวิวิท และ แมนทะ ทหารวานร ของพระรามเป็นบุตรของพระอัศวินทั้งคู่
ในมหากาพย์มหาภารตะ นางมาทรี ชายาของท้าวปาณฑุได้ขอโอรสจากเทพเจ้าทั้งหลาย โดยที่พระนางมีลูกกับพระอัศวินสองคน คือ นกุล (เกิดจากพระนาสัตยอัศวิน) และ สหเทพ (เกิดจากพระทัศรอัศวิน) 

**อ้างอิง**

**บรรณานุกรม**
 url=https://books.google.com/books?id=1-PRAwAAQBAJ- page=171

**แหล่งข้อมูลอื่น**
หมวดหมู่:เทพเจ้าฮินดู
หมวดหมู่:สุริยเทพ
หมวดหมู่:เทพเจ้าแห่งสุขภาพ
พรรคพัฒนาแห่งชาติบรูไน

พรรคพัฒนาแห่งชาติบรูไน (Parti Pembanguan) เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไน พรรคนี้ก่อตั้งเมื่อ 12 กันยายน พ.ศ. 2548 โดยอดีตเลขาธิการพรรคประชาชนบรูไน ยัสซิน อัฟฟันดี และอากา ฮัจญี มูฮัมหมัด ยาซิน บิน อับดุล ระห์มาน ผู้ร่วมก่อตั้งพรรค เป็นพรรคการเมืองที่ถูกต้องตามกฎหมายพรรคที่สามในบรูไน

**อ้างอิง**

**แหล่งข้อมูลอื่น**
 NDP website date=2007-09-27 
หมวดหมู่:ขบวนการทางการเมืองในประเทศบรูไน
ภาษาพทคะ

ภาษาพทคะ (Badaga language: ภาษาพทคะ: படக பாக்ஷே ,ภาษาทมิฬ: படுகு மொழி, ภาษากันนาดา: ಬಡಗ ಭಾಷೆ) เป็นภาษากลุ่มดราวิเดียนใต้ (ในภาษากลุ่มทมิฬ-กันนาดา) มีผู้พูดประมาณ 400,000 คนในหุบเขานิลคีรีในอินเดียใต้  ภาษาพทคะมีสระห้าเสียง /i e a o u/ มีความพยายามที่จะเขียนภาษาพทคะด้วยระบบการออกเสียงของภาษาทมิฬ และภาษากันนาดา ซึ่งเป็นภาษาที่ใกล้เคียง รวมทั้งภาษาอังกฤษที่มีการเรียนในโรงเรียนด้วย

**อ้างอิง**

**แหล่งข้อมูลอื่น**
 Badaga Social Web Site date=2019-10-19 - Badagas of the Blue Mountains- Badaga at Ethnologue- Online community of Badagas worldwide date=2007-08-12 
หมวดหมู่:ภาษาในประเทศอินเดีย
แม่แบบ:เหตุการณ์ปัจจุบัน/2554 สิงหาคม 2

* ที่ประชุมสภาผู้แทนราษฎร ลงมติเลือกนายสมศักดิ์ เกียรติสุรนนท์ เป็นประธานสภาผู้แทนราษฎร ( มติชน)
*นาย จตุพร พรหมพันธุ์ และ นาย นิสิต สินธุไพร สองแกนนำที่มีบทบาทสำคัญของแนวร่วมประชาธิปไตยต่อต้านเผด็จการแห่งชาติได้รับการปล่อยตัวแล้ว   ข่าวสดออนไลน์
}
หลักพื้นฐานที่เถรวาทและมหายานมีร่วมกัน

หลักพื้นฐานที่เถรวาทและมหายานมีร่วมกัน (Basic Points Unifying the Theravāda and the Mahāyāna) เป็นคำแถลงว่าด้วยหลักความเชื่อที่มีร่วมกันอันสำคัญยิ่ง ซึ่งมีขึ้นในปี พ.ศ. 2510 ระหว่างการประชุมใหญ่ครั้งแรกของพุทธเถรสมาคมโลก

** ข้อความต้นฉบับ**

**ดูเพิ่ม**
 องค์การพุทธศาสนิกสัมพันธ์แห่งโลก- ศาสนาพุทธ

**อ้างอิง**
 Rahula, Walpola (1974). The Heritage of the Bhikkhu. NY: Grove Press; pp. 100, 137-8. - The Young Buddhist, Singapore : Buddha Yana Organization, 1982, p. 161 -163

**แหล่งข้อมูลอื่น**
  World Buddhist Sangha Council homepage-  Comparative Study by Tan Swe Eng date=2008-08-05 -  Theravada vs Mahayana (Compiled by Oo Maung) date=2011-07-27 -  Original 2004 Wikipedia article on Buddhism date=2011-07-26
อ็อกตาฟว์ มีร์โบ

อ็อกตาฟว์ มีร์โบ (Octave Mirbeau) เกิดในปี พ.ศ. ๒๓๙๑  และเสียชีวิตลงในปี พ.ศ. ๒๔๖๐ เขาเป็นนักข่าวและนักเขียนชาวฝรั่งเศสที่มีบทบาทเป็นเหมือนตัวแทนของคนที่มีไหวพริบและสติปัญญา และเขายังเป็นนักเขียนนิยายอีกด้วย เขาเขียนเรื่อง ลาเบฌูล (L'Abbé Jules) ในปี พ.ศ. ๒๔๓๑ เรื่อง ฌาร์แด็งเดซูปลิส (Le Jardin des supplices)  ในปีพ.ศ. ๒๔๔๒ และเขียนเรื่อง เลอฌูร์นาลดูนฟามเดอช็องบร์ (Le Journal d'une femme de chambre) ในปี พ.ศ. ๒๔๔๓ นอกจากนี้อ็อกตาฟว์ยังแต่งนิยายแนวดรามาอีกด้วย เขาประสบความสำเร็จเป็นอย่างมากกับงานเขียนเรื่อง เลซาแฟร์ซงเลซาแฟร์ (Les affaires sont les affaires) ในปี พ.ศ. ๒๔๔๖ และเขายังเป็นนักวิจารย์งานศิลปะด้วยเช่นกัน อ็อกตาฟว์เป็นเพื่อนและเป็นต้นเสียงให้กับนักศิลปะชื่อดังอย่างโกลด มอแน (Claude Monet) และโอกุสต์ รอแด็ง (Auguste Rodin) อ็อกตาฟว์เป็นผู้ที่มีสติปัญญาและมีอิสระทางความคิด เขาสนับสนุนกลุ่มลาแกรฟว์เดเซเล็กเตอร์ (la grève des électeurs) และร่วมเป็นส่วนหนึ่งในการช่วยเหลือคดีของอาลแฟรด แดรฟุส (Alfred Dreyfus)

**รายชื่อผลงานประพันธ์**
180px- Le Calvaire (1886).- L'Abbé Jules (1888).- Sébastien Roch (1890).- Dans le ciel (1892-1893).- Les Mauvais bergers (1897).
ไฟล์:Rodin Jardin des supplices.jpg|left|thumb|180px|โอกุสต์ รอแด็ง, Le Jardin des supplices, 1902- Le Jardin des supplices (1899.- Le Journal d'une femme de chambre (1900).- Les Vingt et un jours d'un neurasthénique (1901).- Les affaires sont les affaires (1903).- Farces et moralités (1904).- La 628-E8 (1907).- Le Foyer (1908).- Dingo (1913).- Lettres de l'Inde (1991).- L'Affaire Dreyfus (1991).- Combats esthétiques (1993).- Combats littéraires (2005).- Correspondance générale (2003-2006-2009).

**บรรณานุกรม**
180px- 20px Pierre Michel - Jean-François Nivet, Octave Mirbeau, l'imprécateur au cœur fidèle, Séguier, 1990. - 20px Samuel Lair, Mirbeau et le mythe de la nature, Presses universitaires de Rennes, 2004.- 20px Robert Ziegler, The Nothing Machine : The Fiction of Octave Mirbeau, Rodopi, 2007.- 20px Yannick Lemarié - Pierre Michel, Dictionnaire Octave Mirbeau, L'Age d'Homme, 2011,- 20px Anita Staron, L'Art romanesque d'Octave Mirbeau - Thèmes et techniques, Wydawnictwo Uniwersytetu Lodzkiego, 2014- 20px Cahiers Octave Mirbeau, 1-21, 1994-2014.

**แหล่งข้อมูลอื่น**
   Société Octave Mirbeau.-   Dictionnaire Octave Mirbeau.-   Bibliographie d'Octave Mirbeau date=2011-10-07 .
1917
หมวดหมู่:บุคคลที่เกิดในปี พ.ศ. 2391
หมวดหมู่:นักเขียนนวนิยายชาวฝรั่งเศส
หมวดหมู่:บุคคลจากจังหวัดกาลวาโดส
ธนเวทย์ สิริวัฒน์ธนกุล

ธนเวทย์ สิริวัฒน์ธนกุล (เกิด 23 ตุลาคม พ.ศ. 2525) ชื่อเล่น แก๊ป เป็นนักแสดงและพิธีกรชาวไทย เข้าสู่วงการบันเทิงเมื่อปี พ.ศ. 2551 กับผลงานภาพยนตร์ขาวดำเรื่อง แปดวัน แปลกคน

**ประวัติ**
ธนเวทย์ สิริวัฒน์ธนกุล หรือ แก๊ป จบการศึกษา สาขาการออกแบบอุตสาหกรรม คณะสถาปัตยกรรมศาสตร์ จุฬาลงกรณ์มหาวิทยาลัย ทั้งนี้ แก๊ป ธนเวทย์ สิริวัฒน์ธนกุล เคยผ่านผลงานการแสดงมาแล้วในปี พ.ศ. 2551 กับภาพยนตร์ขาวดำ เรื่อง The 8th day : แปดวัน แปลกคน โดยรับบทเป็น "หนุ่ม" นักศึกษาแพทย์ ซึ่งผลงานเรื่องนี้ทำให้ แก๊ป ธนเวทย์ สิริวัฒน์ธนกุล เข้าชิงรางวัลดารานำชายยอดเยี่ยมสุพรรณหงส์ปี พ.ศ. 2551 นอกจากนี้ ธนเวทย์ สิริวัฒน์ธนกุล ยังเคยติดอันดับ 1 ใน 50 หนุ่มโสดของนิตยสาร CLEO ปี 2548 อีกด้วย มีลูกพี่ลูกน้องในวงการคือ อัษฎาพร สิริวัฒน์ธนกุล หรือ กรีน AF5 
ในวันที่ 2 พ.ค. 58 แก็ปได้แต่งงานกับ น้ำ รัตนิน  สุพฤฒิพานิชย์  หลังคบหาดูใจมากว่า 13 ปีด้วยกัน  และในรายการเกมจารชน คู่หูอันตราย เจ้าตัวยังได้ประกาศตัวว่าเจ้าตัวเป็นแฟนบอลสโมสรฟุตบอลลิเวอร์พูลอีกด้วย
ปัจจุบันมีบุตรสาว 1 คนชื่อน้องมามิ

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7- ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์- ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3- ละครโทรทัศน์ทั้งหมดด้านล่างนี้ออกอากาศทางทรูโฟร์ยู- ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25- ละครโทรทัศน์ทั้งหมดด้านล่างนี้ออกอากาศทางไทยพีบีเอส- ละครโทรทัศน์ทั้งหมดด้านล่างนี้ออกอากาศทางช่องวัน- ละครโทรทัศน์ทั้งหมดด้านล่างนี้ออกอากาศทางไลน์ทีวี- ละครโทรทัศน์ทั้งหมดด้านล่างนี้ออกอากาศทางNetflix

**ภาพยนตร์**

**มิวสิกวิดีโอ**
 รักคงยังไม่พอ - Version ปาน ธนพร (2554)- ใครนิยาม - etc (2555)- ด้วยใจของเรา - เต้ ภูริต (2556)- คนไม่ใช่คือไม่ใช่ - ปั้น แบชเชอร์ (2557)- YOUNGOHM - เจิดจรัส  (2568)

**ผลงานละครเวที**
 เพลงชาติของคุณหนู- ตงฟางปู๋ป้าย- Coffee Love (2552)

**ผลงานอื่น ๆ**
 Infographic  คลิปแนะนำธนาคารจิตอาสา  (2555)- Infographic  คลิปคู่มือจิตอาสา (2555)

**ซิทคอม**
 ระเบิดเที่ยงแถวตรง รับเชิญ

**พิธีกร**

**โทรทัศน์**
 พ.ศ. 2562 : โรงเรียน(ไม่)ธรรมดา ทุกวันพฤหัสบดี เวลา 21.45 น. ทางช่อง Thai PBS (2562 - 2564) และออกอากาศซ้ำทางช่อง 5 ทุกวันเสาร์ เวลา 16.35 - 16.55 น. - พ.ศ. 2568 : นโยบาย By ประชาชน ทุกวันอังคาร เวลา 21.30 - 21.55 น. ทางช่อง Thai PBS 14 มกราคม พ.ศ. 2568 - ปัจจุบัน

**ออนไลน์**
 พ.ศ. 2562 : รายการ แอบบอก-ออกแบบ EP.1 ทางช่อง YouTube:Gapthanavate- พ.ศ. 2564 : รายการ Home-tour by Design Fun:D EP.1 ทางช่อง YouTube:Gapthanavate- พ.ศ. 2564 : รายการ  ทางช่อง YouTube:Gapthanavate

**รางวัล**

**อ้างอิง**

**แหล่งข้อมูลอื่น**
  อินสตาแกรมแก๊ป ธนเวทย์-  เฟซบุ๊คส่วนตัวแก๊ป ธนเวทย์
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงชายชาวไทยในศตวรรษที่ 21
มินามิโซมะ

มินามิโซมะ (Minamisōma shi) เป็นนครในจังหวัดฟูกูชิมะ ประเทศญี่ปุ่น ตั้งอยู่ทางตะวันออกเฉียงเหนือของจังหวัด ติดชายฝั่งมหาสมุทรแปซิฟิก มีขนาดพื้นที่ทั้งสิ้น 398.58 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 56,778 คน
นครมินามิโซมะได้รับความเสียหายจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011 ทำให้มีผู้เสียชีวิตกว่า 400 คน และสูญหายอีก 1,100 คน

**อ้างอิง**

**แหล่งข้อมูลอื่น**
  ja-  อนุสาวรีย์นากาโนะ date=2012-01-24 -  Japanese City’s Cry Resonates Around the World - นิวยอร์กไทม์ส, 6 เมษายน พ.ศ. 2554
มินามิโซมะ
บุญเลิศ ไพรินทร์

บุญเลิศ ไพรินทร์ (เกิด 10 กรกฎาคม พ.ศ. 2484) อดีตสมาชิกสภาผู้แทนราษฎรจังหวัดฉะเชิงเทรา หรือที่เป็นที่รู้จักในนาม "โหร ส.ว."

**ประวัติ**
บุญเลิศ ไพรินทร์ หรือ ดร.บุญเลิศ ไพรินทร์ เกิดเมื่อวันที่ 10 กรกฎาคม พ.ศ. 2484 ที่ตำบลบางกระเจ็ด อำเภอบางคล้า จังหวัดฉะเชิงเทรา เป็นบุตรของนายจ้อย และนางพิศ ไพรินทร์ จบการศึกษาจากโรงเรียนแผนใหม่บางคล้า (ปัจจุบันคือ โรงเรียนเทศบาล 1 วัดแจ้ง), โรงเรียนเบญจมราชรังสฤษฎิ์ จังหวัดฉะเชิงเทรา จากนั้นได้ทุนของจังหวัดศึกษาต่อที่โรงเรียนฝึกหัดครูบ้านสมเด็จเจ้าพระยา จากนั้นได้จบปริญญาตรีที่วิทยาลัยการศึกษาประสานมิตร และมหาวิทยาลัยรามคำแหง และได้ศึกษาต่อระดับปริญญาโท ด้านบริหารทรัพยากรมนุษย์ และปริญญาเอก ด้านพฤติกรรมศาสตร์ ที่มหาวิทยาลัยจอร์เจีย สหรัฐ

**การทำงาน**
บุญเลิศ ไพรินทร์ เคยทำงานเป็นข้าราชการระดับ 10 สำนักงานคณะกรรมการข้าราชการพลเรือน (ก.พ.) รวมทั้งเป็นอาจารย์ประจำมหาวิทยาลัยรังสิต และมหาวิทยาลัยกรุงเทพธนบุรี
เขาได้รับเลือกเป็นสมาชิกวุฒิสภา (ส.ว.) ในการเลือกตั้งเมื่อวันที่ 4 มีนาคม พ.ศ. 2543 ทำให้มีชื่อเสียงเป็นที่รู้จักกันดี โดยมีอีกบทบาทหนึ่ง คือ เป็นนักโหราศาสตร์ที่มักจะทำนายดวงชะตาของบ้านเมืองเสมอ ๆ ด้วย จนได้รับฉายาว่า "โหร ส.ว."
ในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งในระบบแบ่งเขต สังกัดพรรคพลังประชาธิปัตย์
ในพื้นที่จังหวัดฉะเชิงเทรา ซึ่งประกอบด้วย อำเภอเมือง และอำเภอบางคล้า (เฉพาะบางตำบล) ซึ่งได้รับเลือกตั้งไปด้วยคะแนน 32,647  ชนะคู่แข่งจากพรรคเพื่อไทยซึ่งเป็นเจ้าของพื้นที่เดิม คือ นางสาวฐิติมา ฉายแสง  น้องสาวของนายจาตุรนต์ ฉายแสง  ที่ได้คะแนน 27,679
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางคล้า
หมวดหมู่:ข้าราชการพลเรือนชาวไทย
หมวดหมู่:อาจารย์คณะรัฐศาสตร์
หมวดหมู่:นักโหราศาสตร์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดฉะเชิงเทรา
หมวดหมู่:สมาชิกวุฒิสภาจังหวัดฉะเชิงเทรา
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากบัณฑิตวิทยาลัย มหาวิทยาลัยรังสิต
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะรัฐศาสตร์ มหาวิทยาลัยกรุงเทพธนบุรี
หมวดหมู่:พรรคชาติพัฒนากล้า
หมวดหมู่:นักการเมืองพรรคประชาธิปัตย์
หมวดหมู่:พรรคพลังประชารัฐ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนเบญจมราชรังสฤษฎิ์
วัดเกาะลันตา

วัดเกาะลันตา  ตั้งอยู่บริเวณสีแยกเทศบาลตำบลเกาะลันตาใหญ่ หมู่ที่ 2 ตำบลเกาะลันตาใหญ่   อำเภอเกาะลันตา จังหวัดกระบี่ ห่างจากเทศบาลตำบลเกาะลันตาใหญ่ ประมาณ 200 เมตร วัดเกาะลันตาเป็นวัดเก่าแก่ แห่งแรกเพียงแห่งเดียวของเกาะลันตาที่มีวิสุคามสีมา และลานสำหรับนั่งวิปัสสนาปฏิบัติกรรมฐาน วัดเกาะลันตา ตั้งอยู่เลขที่ 7 หมู่ 2 ตำบลเกาะลันตาใหญ่ อำเภอเกาะลันตา จังหวัดกระบี่ เป็นวัดในสังกัดคณะสงฆ์มหานิกาย ถือเป็นวัดพุทธแห่งเดียวบนเกาะลันตา
วัดนี้เริ่มต้นจากการจัดตั้งสำนักสงฆ์ในปี พ.ศ. 2475 (สมัยรัชกาลที่ 7) โดยมีพระกลัน พินธุกำนันเต็งฮั้ว ตุลารักษ์ ผู้ใหญ่เชวง ตุลารักษ์ นายวิลาส โปตะการักษ์ ศึกษาธิการอำเภอ และประชาชนชาวไทยพุทธและชาวจีนในย่านชุมชนเก่าศรีรายา ร่วมกันสร้างขึ้นเพื่อเป็นสถานที่ประกอบพิธีกรรมทางศาสนาของชาวพุทธ 
หลังจากการก่อสร้างเสร็จสิ้น เจ้าคณะจังหวัดได้ส่งพระภิกษุ 4 รูปมาจำพรรษา ต่อมา นายฮ่องเสี่ย ซึ่งเคยอาศัยอยู่ที่ปีนัง ได้กลับมาบวชที่วัดเกาะลันตา และได้สร้างกุฏิถวายวัด รวมถึงมีบทบาทสำคัญในการทำนุบำรุงวัด ชาวเลและชาวมุสลิมบางส่วนก็มีส่วนร่วมในการก่อสร้างวัดด้วย
วัดเกาะลันตาได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 ปัจจุบันมีการสร้างโบสถ์และศาลาการเปรียญหลังใหม่แทนที่อาคารเก่าที่ชำรุด นอกจากนี้ วัดยังมีลานปริวาสกรรมสำหรับพระภิกษุสงฆ์ใช้ประกอบพิธีปริวาสประจำปี ซึ่งมีพระภิกษุสงฆ์จากทั่วประเทศมาร่วมพิธีจำนวนมาก เจ้าอาวาสรูปปัจจุบันคือ พระอธิการทรงชัย ตปสีโล ซึ่งเป็นลูกหลานชาวจีนสายตระกูลไหวพริบที่อาศัยในย่านชุมชนเก่าศรีรายา 
วัดเกาะลันตาไม่เพียงแต่เป็นศูนย์กลางทางศาสนาของชาวพุทธบนเกาะลันตา แต่ยังเป็นสถานที่ที่สะท้อนถึงความร่วมมือและความสามัคคีระหว่างชุมชนต่าง ๆ บนเกาะ
ก
แร็พเตอร์ (อัลบั้ม)

แร็พเตอร์ เป็นอัลบั้มชุดแรกของแร็พเตอร์ โดยแนวเพลงจะเป็นแนว ป็อปแดนซ์ และผสมกับแนว แร็ปหรือแนว ร็อค ซึ่งจะนำเพลงดังในยุคนั้นของ อาร์เอส มาทำใหม่และเพิ่มเติม เนื้อเพลงในส่วนที่เป็นท่อน แร็ป เช่นเพลง ซูเปอรฮิโร่ จะนำเพลงบอดี้การ์ดของเต๋า สมชาย มาทำเนื้อเพลงใหม่ เป็นต้น โดยมี เสือ ธนพล เป็น โปรดิวเซอร์ เพลงที่ได้รับความนิยมในอัลบั้มนี้ได้แก่ "คิดถึงเธอ" และ "คำว่าเพื่อน"
หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงของแร็พเตอร์
Waab Boys

Waab Boys เป็นอัลบั้มที่สองของแร็พเตอร์ แนวเพลงจะแปลกไปจากชุดก่อนเพราะจะเป็นแนว ป็อป-แดนซ์ มากยิ่งขึ้น แต่ในเพลงก็ยังมีท่อน แร็ปหรือร็อค มาผสมอยู่บ้าง และมีการผสมผสานระหว่างความเป็นไทยและดนตรีสากล โดยมี เสือ ธนพล เป็น โปรดิวเซอร์ และมี Pookie ปริศนา พรายแสงมาช่วยเป็น Harmony Vocal ให้ ผลงานในอัลบั้มนี้ทำให้ทั้งคู่เป็นที่รู้จัก และโด่งดังมากยิ่งขึ้น เพลงที่ได้รับความนิยมในอัลบั้มนี้ได้แก่ "อย่าพูดเลย"

**รายชื่อเพลง**
หมวดหมู่:อัลบั้มเพลงในปี พ.ศ. 2539
หมวดหมู่:อัลบั้มเพลงของแร็พเตอร์
Day Shock

Day Shock เป็นอัลบั้มที่สามของแร็พเตอร์ ซึ่งออกต่อมาจากอัลบั้มที่สองเพียงเล็กน้อย โดยแนวเพลงจะออกเป็น Pop-Dance มากขึ้น ในอัลบั้มนี้เป็นการนำเพลงสากลที่ได้รับความนิยมในยุค 60s ถึงยุค 80s มาเรียบเรียงและขับร้องใหม่ และมีเพลงที่ถูกแต่งขึ้นมาใหม่ในอัลบั้มเป็นเพลงภาษาไทยคือเพลง "แรงบันดาลใจ" โดยมี เสือ - ธนพล อินทฤทธิ์ เป็นโปรดิวเซอร์ (เป็นอัลบั้มสุดท้ายที่ "เสือ ธนพล" ทำเพลงให้แร็พเตอร์) ผลงานในอัลบั้มนี้ได้รับกระแสตอบรับอย่างมาก จนสามารถทำยอดขายได้ถึง 1,000,000 ตลับ จึงมีการเปลี่ยนปกและเพิ่มเพลง "อย่าพูดเลย (Underground Version)" ไว้ในอัลบั้ม

**รายชื่อเพลง**

**เครดิต**
Raptor : จอนนี่ อันวา, หลุยส์ สก็อต
Executive Producer : ธนิต เชิญพิพัฒธนสกุล
Producer : ธนพล อินทฤทธิ์
Co-Producer : จิตติพล บัวเนียม, ธีระศักดิ์ วดีศิริศักดิ์
Harmony Arranged : ธีระศักดิ์ วดีศิริศักดิ์
Engineer & Mixed : สนอง โสตถิลักษณ์ RS.Studio (1996)
Asst. Engineer : นน. รุ่งสาระทิศ, กิจจา, เสกสรรค์, สุทธิพัฒน์
Musicians
Guitar : สร่างศัลย์ เรืองศรี, ณรงค์ เดชะ
Soprano Sax : โก้ Boythai
Harmony Vocal : ดำรงค์เดช เจริญบุตร, Three Wheels Team
Rapper : Joni & Louis
Mob : Raptorrism Computer Edited by Dr. William
Thank to : Mr. William, Mr. David, Mr. Tanako, Mr.Andru, Mr.Alice and Mr. Alan, Be, Voy, Art, Syddick
หมวดหมู่:อัลบั้มเพลงในปี พ.ศ. 2539
หมวดหมู่:อัลบั้มเพลงของแร็พเตอร์
องค์การบริหารส่วนตำบลบางจาก (จังหวัดนครศรีธรรมราช)

องค์การบริหารส่วนตำบลบางจาก ตำบลบางจาก ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ระยะทางจากองค์การบริหารส่วนตำบลถึงอำเภอเมือง ประมาณ 14 กิโลเมตร โดยแบ่งเขตการปกครองออกเป็น 11 หมู่บ้าน ซึ่งมี 9 หมู่บ้านที่มีจำนวนเต็มทั้งหมู่บ้านประกอบด้วย หมู่ที่ 1, 2, 3, 4, 5, 7, 8, 10 และ11 ส่วนอีก 2 หมู่บ้านมีจำนวนบางส่วน คือ หมู่ที่ 6 และ 9

**ประวัติ**
ตำบลบางจากมีพื้นที่ที่มีต้นจากขึ้นมากมายในตำบล คนส่วนใหญ่ชอบเรียกติดปากว่า "บางจาก" และต่อมาก็ได้ตั้งชื่อตำบลนี้ว่า "ตำบลบางจาก"

**สภาพทั่วไป**
เป็นพื้นที่ราบลุ่มใช้เป็นที่ตั้งชุมชนและพื้นที่ทำการเกษตร ประชากรส่วนใหญ่ประกอบอาชีพเกษตรกรรม เนื่องจากตำบลบางจากเป็นพื้นที่ ราบลุ่มเหมาะสมกับการทำนา ประชากรในพื้นที่จึงมีอาชีพทำนาเป็นส่วนใหญ่ ประมาณร้อยละ 65

**อาณาเขตติดต่อ ==        
องค์การบริหารส่วนตำบลบางจาก ตั้งอยู่ทางทิศตะวันออกของตัวอำเภอเมืองนครศรีธรรมราช จังหวัดนครศรีธรรมราช
*ทิศเหนือ ติดต่อกับ องค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช และอ่าวไทย
*ทิศใต้ ติดต่อกับ เทศบาลตำบลชะเมา อำเภอปากพนัง จังหวัดนครศรีธรรมราช
*ทิศตะวันออก ติดต่อกับ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช
*ทิศตะวันตก ติดต่อกับ องค์การบริหารส่วนตำบลท่าเรือ อำเภอเมืองนครศรีธรรมราช จังหวัดนครศรีธรรมราช

**หมู่บ้าน == 
จำนวนหมู่บ้านในเขตองค์การบริหารส่วนตำบลบางจากมีทั้งหมด 11 หมู่บ้าน คือ 
*หมู่ที่ 1 บ้านบางพุทรา
*หมู่ที่ 2 บ้านท่าสะท้อน
*หมู่ที่ 3 บ้านกลาง        
*หมู่ที่ 4 บ้านเนิน
*หมู่ที่ 5 บ้านบางใหญ่
*หมู่ที่ 6 บ้านหัวสะพานบางจาก
*หมู่ที่ 7 บ้านบางสะพาน
*หมู่ที่ 8 บ้านโพธิ์กรามช้าง
*หมู่ที่ 9 บ้านบ่อจิก
*หมู่ที่ 10 บ้านหนองนก 
*หมู่ที่ 11 บ้านโพธิ์แจ้ง 
หมายเหตุ :บางส่วนของหมู่ที่ 6 และ 9  อยู่ในเขตการปกครองของเทศบาลตำบลบางจาก

**สถานีอนามัย**
 โรงพยาบาลแม่และเด็ก เขต 11 - สถานีอนามัยบ้านบางจาก 

**สถานศึกษา**
โรงเรียนมัธยมศึกษา
**โรงเรียนวิทยาศาสตร์จุฬาภรณราชวิทยาลัย นครศรีธรรมราช
** โรงเรียนหนองนกประสาทศิลป์
** โรงเรียนตรีนิมิตวิทยา
*โรงเรียนประถมศึกษา
** โรงเรียนวัดท่าสะท้อน
** โรงเรียนราชประชานุเคราะห์ 5 
** โรงเรียนชุมชนบ้านบางจาก 
** โรงเรียนวัดมุจลินทราวาส 
** โรงเรียนบ้านเนิน
** โรงเรียนบ้านบาตะพาน
** โรงเรียนบ้านเกาะโพธิ์แจ้ง
** โรงเรียนวัดบางใหญ่
** โรงเรียนวัดมัชฌิมภูมิ
** โรงเรียนวัดสระแก้ว 
** โรงเรียนวัดตรีเอการาม - ศูนย์พัฒนาเด็กเล็ก
** ศูนย์พัฒนาเด็กเล็กตำบลบางจาก บ้านบางใหญ่

**วัด**
จำนวนวัดในเขตองค์การบริหารส่วนตำบลบางจากมีทั้งหมด 10 วัด คือ - วัดตรีนิมิตร - วัดวัดตรีเอการาม - วัดสระแก้ว - วัดมัชฌิมภูมิ- วัดมุจลินทราวาส - วัดท่าสะท้อน - วัดบางใหญ่- วัดธราวดี - วัดบางสะพาน- สำนักสงฆ์บางกระบือ 

**สถานที่สำคัญ**
 สถานีทดลองข้าวจังหวัดนครศรีธรรมราช- ศาลจังหวัดนครศรีธรรมราช แผนกคดีเยาวชนและครอบครัว - ศูนย์ส่งเสริมสุขภาพเขต 11- หน่วยบริการประชาชนสถานีตำรวจภูธรเมืองนครศรีธรรมราช สาขาบางจาก
บางจาก
ขบวนการสหภาพชาติประชาธิปไตย

ขบวนการสหภาพชาติประชาธิปไตย (ចលនាសហភាពជាតិប្រជាធិបតេតយ្យ จลนาสหภาพชาติบฺรชาธิบเตตยฺย) เป็นพรรคการเมืองในกัมพูชา ก่อตั้งโดย เอียง ซารี ที่เคยเป็นสมาชิกของเขมรแดง เมื่อเดือนสิงหาคม พ.ศ. 2539 รวมทั้งยังมีส่วนเกี่ยวข้องกับวารสาร ผการิธ (ดอกไม้บาน) เอียงซารีได้ประกาศตนเป็นกลาง และแยกตัวออกมาจากระบอบเขมรแดงที่โหดร้ายและเป็นฆาตกรซึ่งได้แก่ พล พต และพรรคพวก ได้แก่ นวน เจีย ตา มก ซอน เซน และยุน ยาต และประกาศสนับสนุนประชาธิปไตยที่มีไทย สิงคโปร์และญี่ปุ่นเป็นแม่แบบ .
หลังจากเข้าร่วมรัฐบาลกับพรรคประชาชนกัมพูชาของฮุนเซน ขบวนการสหภาพชาติประชาธิปไตยได้ปฏิเสธเข้าร่วมการเลือกตั้งเมื่อ พ.ศ. 2541 พรรคนี้ให้การสนับสนุนพรรคประชาชนกัมพูชา เพื่อที่จะได้มีอำนาจในไพลิน ซึ่งเคยเป็นดินแดนในเขตอิทธิพลของเขมรแดงมาก่อนและมีความสำคัญทางด้านป่าไม้และพลอย

**อ้างอิง**
หมวดหมู่:ขบวนการทางการเมืองในประเทศกัมพูชา
พรรคสามัคคีชาติกัมพูชา

พรรคสามัคคีชาติกัมพูชา (គណបក្សសាមគ្គីជាតិកម្ពុជា คณบกฺสสามคฺคีชาติกมฺพุชา; Cambodian National Unity Party: CNUP) เป็นพรรคการเมืองที่จัดตั้งโดยเขมรแดงเมื่อ 30 พฤศจิกายน พ.ศ. 2535 เพื่อรองรับการจัดการเลือกตั้งของสหประชาชาติ ในช่วงที่สหประชาชาติเข้ามาอารักขากัมพูชา ผู้นำพรรคคือ เขียว สัมพัน และซอน เซน เป็นพรรคที่สืบเนื่องมาจากพรรคกัมพูชาประชาธิปไตย ที่มีกองทัพแห่งชาติกัมพูชาประชาธิปไตยเป็นกองกำลังติดอาวุธ มีสถานีวิทยุเป็นของตนเองคือ “เสียงจากแนวร่วมแห่งชาติกัมพูชา” ซึ่งออกอากาศจนถึงเดือนกรกฎาคม พ.ศ. 2537
แม้ว่าจะจัดตั้งขึ้นเพื่อเข้าร่วมในการเลือกตั้ง  พ.ศ. 2536 แต่ท่าทีของเขมรแดงกลับมีข้อโต้แย้งต่อสหประชาชาติและมีแนวโน้มที่จะคว่ำบาตรการเลือกตั้งมากขึ้น ในที่สุด สหประชาชาติได้ตัดสินใจไม่จัดการเลือกตั้งในพื้นที่ที่อยู่ภายใต้การยึดครองของเขมรแดง ซึ่งมีประชากรอยู่ในบริเวณนั้น 6% ของชาวกัมพูชา ในเดือนกรกฎาคม พ.ศ. 2537 พรรคกัมพูชาประชาธิปไตยถูกประกาศให้เป็นพรรคการเมืองที่ผิดกฎหมาย สมาชิกพรรคสามัคคีชาติกัมพูชาออกมาประกาศจัดตั้งรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา
ในเดือนสิงหาคม พ.ศ. 2539 กลุ่มของเอียง ซารีที่คุมอำนาจอยู่ทางตะวันตกเฉียงเหนือของกัมพูชาได้แยกตัวออกไปก่อตั้งขบวนการสหภาพแห่งชาติประชาธิปไตย และในเดือนสิงหาคม พ.ศ. 2540 กลุ่มของเขียว สัมพันได้ก่อตั้งพรรคเอกภาพแห่งชาติเขมร หลังประกาศแยกตัวออกจากกลุ่มเขมรแดง

**อ้างอิง**
หมวดหมู่:พรรคการเมืองในประเทศกัมพูชา
มิอูระ

มิอูระ (Miura-shi) เป็นนครที่ตั้งอยู่ทางตะวันออกเฉียงใต้ของจังหวัดคานางาวะ ประเทศญี่ปุ่น มีขนาดพื้นที่ทั้งสิ้น km2 มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 39,318 คน และมีความหนาแน่นของประชากร pd/km2

**ภูมิศาสตร์**
นครมิอูระตั้งอยู่ในส่วนปลายใต้สุดของคาบสมุทรมิอูระ ในบริเวณทิศตะวันออกเฉียงใต้ของจังหวัดคานางาวะ มีอาณาเขตติดกับมหาสมุทรแปซิฟิกทั้งสามด้าน ทิศตะวันตกติดกับอ่าวซางามิ ทิศใต้ติดกับเกาะโจงาชิมะ ซึ่งเป็นสถานที่ท่องเที่ยวที่นิยมในช่วงวันหยุดสุดสัปดาห์ อีกทั้งยังมีประภาคารโจงาชิมะ ซึ่งสร้างขึ้นโดย Léonce Verny วิศวกรชาวฝรั่งเศส ในช่วงปลายคริสต์ศตวรรษที่ 19

**เทศบาลข้างเคียง**
 จังหวัดคานางาวะ
** นครโยโกซูกะ- จังหวัดชิบะ
** นครทาเตยามะ (อาณาเขตติดต่อทางทะเล)

**ภูมิอากาศ**

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของมิอูระถึงจุดสูงสุดในช่วงคริสต์ทศวรรษ 1990 และลดลงนับตั้งแต่นั้นเป็นต้นมา

**อ้างอิง**

**แหล่งข้อมูลอื่น**
 เว็บไซต์ทางการของนครมิอูระ ja- 2689408

หมวดหมู่:นครในจังหวัดคานางาวะ
หมวดหมู่:เมืองท่าในประเทศญี่ปุ่น
เทศบาลตำบลบางจาก

เทศบาลตำบลบางจาก อยู่ทางทิศตะวันออกของอำเภอเมืองนครศรีธรรมราช  จังหวัดนครศรีธรรมราช  ระยะทาง  19  กิโลเมตร  มีทางหลวงแผ่นดินหมายเลข  4013  สายนครศรีธรรมราช-ปากพนัง  ตัดผ่าน  สถานที่ตั้งเทศบาลตำบลบางจากอยู่บริเวณชุมชนบางจาก  หมู่ที่ 6

**ประวัติ**
เทศบาลตำบลบางจากเดิมเป็นสุขาภิบาลบางจาก  จัดตั้งขึ้นตามประกาศกระทรวงมหาดไทย  ลงวันที่  2  สิงหาคม  2508  และประกาศในพระราชกิจจานุเบกษา  เล่มที่  82     ตอนที่  66  ลงวันที่  17  สิงหาคม  พ.ศ.  2508  ต่อมาได้ยกฐานะเป็นเทศบาลตำบลเมื่อวันที่  25  พฤษภาคม  2542  มีพื้นที่ครอบคลุม  หมู่ที่ 6  และหมู่ที่  9  ของตำบลบางจาก  พื้นที่ทั้งหมด  2.40  ตารางกิโลเมตร   พื้นเพประชาชนส่วนใหญ่เป็นถิ่นเดิม

**สภาพทั่วไป**
พื้นที่เทศบาลตำบลบางจากส่วนใหญ่เป็นที่ราบลุ่มโดยมีคลองบางจากไหลผ่าน  จาก     ทิศใต้และทิศตะวันออกทำให้พื้นที่ด้านทิศตะวันออกเป็นที่รายลุ่มแม่น้ำ  พื้นที่ส่วนใหญ่เหมาะแก่การประกอบอาชีพทางด้านเกษตรกรรม สภาพภูมิอากาศ  แบบมรสุม  ไม่ร้อน  หรือหนาวจัด  เป็นลักษณะอากาศร้อนขึ้น  มี  2  ฤดู  คือ  ฤดูร้อน  และฤดูฝน  ซึ่งฤดูฝนจะยาวนานกวาฤดูร้อน  จึงประสบปัญหาฝนตกหนักช่วงเดือน  พฤศจิกายน  -  มกราคม ของทุกปี  ซึ่งประสบปัญหาน้ำท่วมอยู่บ่อย ๆ

**อาณาเขตติดต่อ**
เทศบาลตำบลบางจาก ตั้งอยู่ทางทิศตะวันออกขอตัวเมืองนครศรีธรรมราช- ทิศเหนือ ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช- ทิศใต้ ติดต่อกับ องค์การบริหารส่วนตำบลท่าเรือ อำเภอเมืองนครศรีธรรมราช จังหวัดนครศรีธรรมราช- ทิศตะวันออก ติดต่อกับ องค์การบริหารส่วนตำบลคลองน้อย  อำเภอปากพนัง จังหวัดนครศรีธรรมราช- ทิศตะวันตก ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช

**ชุมชน**
เทศบาลตำบลบางจากประกอบด้วยชุมชน 5 ชุมชน- ชุมชนปากเนตร- ชุมชนบ่อจิก        - ชุมชนหัวสะพาน-สุริยา- ชุมชนชลประทาน                   - ชุมชนหน้าเทศบาลนาลึก

**สาธารณสุข**
 สถานีอนามัยตำบลบางจาก

**สถานศึกษา**- โรงเรียนชุมชนบ้านบางจาก  
** โรงเรียนมุจลินทราวาส  
** ศูนย์พัฒนาเด็กเล็กเทศบาลตำบลบางจาก

**วัด**
จำนวนวัดในเขตเทศบาลตำบลบางจาก  มีทั้งหมด 3 วัด คือ - วัดมุจลินทราวาส - วัดธาราวดี  - วัดบางจาก  

**สถานที่สำคัญ**
 ทำการไปรษณีย์โทรเลขบางจาก 

**แหล่งข้อมูลอื่น**
  เว็บไซต์อย่างเป็นทางการ
บางจาก
บางจาก
คณะเทคโนโลยีการเกษตร มหาวิทยาลัยบูรพา

คณะเทคโนโลยีการเกษตร มหาวิทยาลัยบูรพา (Faculty of Agricultural Technology) เป็นหน่วยงานในสังกัดมหาวิทยาลัยบูรพา จัดตั้งตามประกาศมหาวิทยาลัยบูรพา พ.ศ. 2551 เป็นคณะที่อยู่ใน วิทยาเขตสระแก้ว มีหน้าที่จัดการศึกษาระดับปริญญาตรีและบัณฑิตศึกษา วิจัยและบริการวิชาการด้านเกษตร

**ประวัติ**
คณะเทคโนโลยีการเกษตร มหาวิทยาลัยบูรพา เดิมเป็นโครงการจัดตั้งคณะเทคโนโลยีการเกษตร ได้รับการประกาศจัดตั้งเป็นคณะฯ อย่างเป็นทางการ ตามประกาศสภามหาวิทยาลัยบูรพา เมื่อวันที่ 27 พฤศจิกายน พ.ศ. 2551

**สัญลักษณ์ คณะ**

**อาคารและสถานที่**
มหาวิทยาลัยบูรพา วิทยาเขตสระแก้ว

**หลักสูตรที่เปิดสอน**
 วิทยาศาสตรบัณฑิต (เกษตรศาสตร์) (วท.บ. (เกษตรศาสตร์)) (Bachelor of Science (Agriculture) B.Sc. (Agriculture))- วิทยาศาสตรบัณฑิต (เทคโนโลยีผลิตภัณฑ์ธรรมชาติ) (วท.บ. (เทคโนโลยีผลิตภัณฑ์ธรรมชาติ)) (Bachelor of Science (Natural Product Technology)  B.Sc. (Natural Product Technology))

**กลุ่มวิชา**
 เทคโนโลยีการผลิตพืช- เทคโนโลยีหลังการเก็บเกี่ยว- เทคโนโลยีการผลิตสัตว์- วิทยาศาสตร์และเทคโนโลยีการอาหาร- ผลิตภัณฑ์เพื่อสุขภาพและความงาม

**วารสาร**
จดหมายข่าวคณะเทคโนโลยีการเกษตร
# ฉบับที่ 1 ปีที่ 1 (มกราคม - มีนาคม) 2553
# ฉบับที่ 2 ปีที่ 1 (เมษายน-มิถุนายน) 2553
# ฉบับที่ 3 ปีที่ 1 (กรกฎาคม-กันยายน) 2553

**อ้างอิง**

**แหล่งข้อมูลอื่น**
  คณะเทคโนโลยีการเกษตร มหาวิทยาลัยบูรพา วิทยาเขตสระแก้ว-  มหาวิทยาลัยบูรพา
หมวดหมู่:หน่วยงานในมหาวิทยาลัยบูรพา
นักฆ่าเทวดาแขนเดียว

นักฆ่าเทวดาแขนเดียว (Wuxia, จีนตัวเต็ม: 武俠, จีนตัวย่อ: 武侠, พินอิน: Wǔ Xiá, อู๋เซีย หมายถึง กำลังภายใน) ภาพยนตร์กังฟูกำลังภายในสัญชาติฮ่องกง นำแสดงโดย เจิ้น จื่อตัน, ทาเคชิ คาเนชิโร่, ทัง เหวย และ หวัง หยู่ กำกับการแสดงโดย ปีเตอร์ ชาน ออกฉายในปี พ.ศ. 2554

**เรื่องย่อ**
ในปี ค.ศ. 1917 ที่ชนบทเล็ก ๆ แห่งหนึ่งในมณฑลยูนนาน หลิวจิงซี (เจิ้น จื่อตัน) ช่างทำกระดาษแห่งหมู่บ้าน อาศัยอยู่กับ อายู (ทัง เหวย) ภรรยาและลูกเล็ก ๆ อีก 2 คน ซึ่งเป็นลูกติดกับสามีเก่าของอายูและลูกของเขาเองอีกหนึ่งคน วันหนึ่งเกิดมีโจร 2 คนบุกเข้ามาปล้นร้านขายของชำ จิงซีได้เข้าไปต่อสู้และเผลอฆ่าโจรทั้ง 2 ตาย ซึ่งเป็นโจรที่ทางการต้องการตัวอยู่พอดี
ทางการจึงส่ง ซูไป่จิว (ทาเคชิ คาเนชิโร่) ผู้เชี่ยวชาญการชันสูตรศพเข้ามาพิสูจน์ ไป่จิวไม่เชื่อว่า ช่างทำกระดาษอย่างจิงซีจะสามารถฆ่าโจรที่มีฝีมือได้พร้อมกันถึง 2 คน นอกเสียแต่ว่า เขาจะมีวิชากำลังภายในและรู้เรื่องการสกัดจุด ไป่จิวสอบถามอดีตของจิงซี พบว่า แท้จริงแล้วเขาไม่ใช่ชาวหมู่บ้านนี้ แต่เป็นคนอพยพเข้ามาเมื่อ 5 ปีก่อน จิงซีบอกแต่เพียงว่า เขาแซ่เดิมแซ่กง มาจากหมู่บ้านกง ในเมืองจิงโจว มีพ่อเป็นคนแล่เนื้อ แต่เมื่อไป่จิวสืบมากกว่านั้น พบว่า แท้จริงแล้ว หลิวจิงซี มีชื่อจริงว่า ถังหลง เป็นคนของแก๊งค์ 72 อสูร ที่มีประวัติการฆ่าอย่างโหดเหี้ยม และเป็นถึงบุตรชายหัวหน้าแก๊งค์ 72 อสูร (หวัง หยู่) ที่เปลี่ยนใจกลับตนมาใช้ชีวิตอย่างสงบเหมือนคนปกติ แต่ว่าขณะนี้แก๊งค์ 72 อสูร ได้ทราบเรื่องราวแล้ว และจะมาตามตัวถังหลงกลับไป

**เบื้องหลังและการออกฉาย**
Wuxia เป็นภาพยนตร์กังฟูกำลังภายในจากการกำกับของ ปีเตอร์ ชาน ผู้กำกับชาวฮ่องกงลูกครึ่งไทยที่มีชื่อเสียง โดยมี เจิ้น จื่อตัน หรือ ดอนนี่ เยน นักแสดงนำเป็นผู้กำกับคิวแอ๊คชั่นด้วย และมี หวัง หยู่ ซึ่งเป็นนักแสดงชื่อดังในภาพยนตร์แนวนี้ในยุคทศวรรษที่ 70 รับเชิญในบท หัวหน้าแก๊งค์ 72 อสูร และเป็นบิดาของ หลิวจิงซี ด้วย ซึ่งถือว่าเป็นการหวนกลับมารับบทแสดงอีกครั้งในรอบ 17 ปีเลยทีเดียว
เปิดฉายครั้งแรกในงานเทศกาลภาพยนตร์เมืองคานส์ ประเทศฝรั่งเศส ตั้งแต่เดือนพฤษภาคม ได้รับการตอบรับอย่างดี และเมื่อเข้าฉายจริงที่ปักกิ่งและฮ่องกง รวมทั้งหลายประเทศในทวีปเอเชียก็ได้รับเสียงตอบรับเป็นอย่างดี
รางวัลเอเชียนฟิล์มอวอร์ด ครั้งที่ 6
*ถ่ายภาพยอดเยี่ยม
*กำกับศิลป์ยอดเยี่ยม
*ดนตรีประกอบยอดเยี่ยม
รางวัลฮ่องกงฟิล์มอวอร์ด ครั้งที่ 31
*กำกับภาพยอดเยี่ยม
*ดนตรีประกอบยอดเยี่ยม

**อ้างอิง**

**แหล่งข้อมูลอื่น**
 ข้อมูลจาก IMDb- ตัวอย่างภาพยนตร์- ตัวอย่างภาพยนตร์แบบยาว (8 นาที)- Wu Xia
หมวดหมู่:ภาพยนตร์ฮ่องกง
หมวดหมู่:ภาพยนตร์กำลังภายใน
หมวดหมู่:ภาพยนตร์กังฟู
หมวดหมู่:ภาพยนตร์วูซู
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ที่กำกับโดย ปีเตอร์ ชาน
หมวดหมู่:เจิน จื่อตัน
หมวดหมู่:ภาพยนตร์จีน
โจงาชิมะ

ภาพถ่ายมุมสูงของโจงาชิมะ
โจงาชิมะ มองจากท่าเรือมิซากิ
โจงาชิมะ (Jōgashima) เป็นเกาะในประเทศญี่ปุ่น อยู่ในเขตนครมิอูระ จังหวัดคานางาวะ ทางใต้สุดของคาบสมุทรมิอูระ และทางทิศตะวันตกติดกับอ่าวซางามิ มีสะพานเชื่อมต่อระหว่างเกาะกับแผ่นดินใหญ่
เกาะโจงาชิมะเป็นที่ตั้งของประภาคารโจงาชิมะ ประภาคารแบบตะวันตกที่เก่าแก่อันดับที่สี่ในญี่ปุ่น และเป็นเพียงหนึ่งในสองแห่งที่คงอยู่ถึงปัจจุบัน สร้างขึ้นในปลายคริสต์ศตวรรษที่ 19

**รูปภาพ**
ไฟล์:Jougashima tree.JPG|พืชพรรณบนโจงาชิมะ
ไฟล์:Jogashima ohashi bridge and Hakusyuuhi.jpg|สะพาน
ไฟล์:Jougashima Ooshima.JPG|โอชิมะเมื่อมองจากโจงาชิมะ
ไฟล์:Jougashima South3.JPG|ภูเขาไฟฟูจิเมื่อมองจากโจงาชิมะ

**อ้างอิง**

**แหล่งข้อมูลอื่น**
 โจงาชิมะ
หมวดหมู่:เกาะในจังหวัดคานางาวะ
หมวดหมู่:มิอูระ
1Q84

1Q84 (One Q Eighty-Four หรือภาษาญี่ปุ่น อิชิ-คิว-ฮาชิ-ยง) เป็นนวนิยายโดยฮารูกิ มุราคามิ ตีพิมพ์ครั้งแรกเป็นสามเล่มในประเทศญี่ปุ่น ระหว่างปี ค.ศ. 2009–2010
1Q84 ได้รับความนิยมอย่างรวดเร็ว ฉบับพิมพ์ครั้งแรกขายหมดภายในวันที่เปิดตัว และมียอดขายถึงล้านเล่มภายในเดือนเดียว
ฉบับแปลภาษาอังกฤษของทั้งสามเล่มจะวางจำหน่ายในอเมริกาเหนือและสหราชอาณาจักรในวันที่ 25 ตุลาคม ค.ศ. 2011 โดยสองเล่มแรกแปลโดย Jay Rubin และเล่มที่สามแปลโดย Philip Gabriel สำหรับฉบับแปลภาษาไทย สำนักพิมพ์กำมะหยี่ได้ลิขสิทธิ์การแปลเล่ม 1–2 โดยแปลจากต้นฉบับภาษาญี่ปุ่น
ชื่อเรื่อง 1Q84 นั้นเป็นการเล่นการออกเสียงญี่ปุ่นของปี 1984 ซึ่งเป็นการอ้างถึงนวนิยาย หนึ่ง-เก้า-แปด-สี่ ของจอร์จ ออร์เวลล์
ก่อนการตีพิมพ์เรื่อง 1Q84 มุราคมิกล่าวว่าเขาจะไม่เปิดเผยสิ่งใด ๆ เกี่ยวกับหนังสือดังกล่าว หลังจากมีการวิพากษ์วิจารณ์ว่าข่าวรั่วเกี่ยวกับนิยายเรื่องก่อน ๆ ของเขานั้นได้ทำลายคุณค่าความแปลกใหม่ของวรรณกรรม
ตัวอักษร Q และเลข 9 ในภาษาญี่ปุ่น (โดยทั่วไปเขียนเป็นอักษรโรมันว่า "kyū" แต่บนปกหนังสือใช้ว่า "kew") นั้นออกเสียงเหมือนกัน และมักใช้ในการเล่นคำแบบญี่ปุ่น แต่ก็มีทฤษฎีว่าตัว Q อาจจะมาจากชื่อเรื่อง ประวัติจริงของอา Q โดย หลู่ซิ่น นักเขียนชาวจีน ซึ่งเป็นนักเขียนที่มีอิทธิพลต่องานเขียนของมุราคามิ

**การวิพากษ์ตอบรับ**
รีวิวอันหนึ่งอธิบาย 1Q84 ว่าเป็น "บทพรรณนาอันซับซ้อนและเซอร์เรียล" ซึ่ง "กระโดดกลับไปกลับมาระหว่างนิทานของสองตัวละคร ชายหนึ่ง หญิงหนึ่ง ซึ่งตามหากันและกัน" มันมีธีมฆาตกรรม ประวัติศาสตร์ ศาสนาแบบคัลท์ ความรุนแรง ความสัมพันธ์ของครอบครัว และความรัก อีกรีวิวหนึ่งใน เดอะเจแปนไทมส์ กล่าวว่านวนิยายดังกล่าว "อาจจะกลายเป็นหนังสือที่ต้องอ่านเพื่อทำความเข้าใจวัฒนธรรมญี่ปุ่นร่วมสมัย" และเรียก 1Q84 ว่าเป็น "magnum opus" (ผลงานที่ยิ่งใหญ่ที่สุด) ของมุราคามิ

**พิมพ์ครั้งแรก**
ญี่ปุ่น- เล่ม 1 (978-4103534228, 554 หน้า), ตีพิมพ์เมื่อ 29 พฤษภาคม ค.ศ. 2009- เล่ม 2 (978-4103534235, 501 หน้า), ตีพิมพ์เมื่อ 29 พฤษภาคม ค.ศ. 2009- เล่ม 3 (978-4103534259, 602 หน้า), ตีพิมพ์เมื่อ 16 เมษายน ค.ศ. 2010
สหรัฐอเมริกา- รวมเล่ม (978-0307593313, 928 หน้า), ตีพิมพ์เมื่อ 25 ตุลาคม ค.ศ. 2011
สหราชอาณาจักร- เล่ม 1 (978-1846554070, 640 หน้า), ตีพิมพ์เมื่อ 25 ตุลาคม ค.ศ. 2011- เล่ม 2 (978-1846554056, 256 หน้า), ตีพิมพ์เมื่อ 25 ตุลาคม ค.ศ. 2011

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:นวนิยาย
หมวดหมู่:วรรณกรรมญี่ปุ่น
ฟังก์ชันว่าง

ฟังก์ชันว่าง (empty function) ในทางคณิตศาสตร์คือฟังก์ชันที่มีโดเมนเป็นเซตว่าง สำหรับแต่ละเซต A จะมีฟังก์ชันว่างเช่นนั้นเพียงหนึ่งเดียวคือ
:
กราฟของฟังก์ชันว่างคือเซตย่อยของผลคูณคาร์ทีเซียน ∅ × A เนื่องจากผลคูณนี้เป็นเซตว่าง ดังนั้นจึงมีเซตย่อยเพียงเซตเดียวคือเซตว่าง ∅ เซตย่อยที่เป็นเซตว่างนี้เป็นกราฟที่สามารถใช้งานได้ เพราะสำหรับทุกค่า x ในโดเมน ∅ จะมี y เพียงหนึ่งเดียวในโคโดเมน A ที่ทำให้ (x,y) ∈ ∅ สิ่งนี้เป็นตัวอย่างหนึ่งของความจริงว่างเปล่า (vacuous truth) ด้วยเหตุผลว่า ไม่มี x อยู่ในโดเมน

**อ้างอิง**
 Herrlich, Horst and Strecker, George E.; Category Theory, Allen and Bacon, Inc. Boston (1973).
หมวดหมู่:ทฤษฎีเซต
หมวดหมู่:ฟังก์ชันและการจับคู่
หมวดหมู่:ชนิดของฟังก์ชัน
หมวดหมู่:ความไม่มี
บ้านนี้ต้องมีเหมียว

จี้ ในแบบอนิเมะ
บ้านนี้ต้องมีเหมียว (Chi's Sweet Home, チーズスイートホーム, โรมะจิ: chīzu suīto hōmu, 奇奇的異想世界, 甜甜私房貓) เป็นการ์ตูนญี่ปุ่นแนวเซเน็น ซึ่งมีทั้งมังงะและอนิเมะ สร้างสรรค์โดย คานาตะ โคนามิ
ออกเป็นครั้งแรกเป็นมังงะในวีคลี่ มอร์นิ่ง ในปี พ.ศ. 2550 ในประเทศไทยตีพิมพ์และจัดจำหน่ายโดย สยามอินเตอร์คอมิกส์
เป็นเรื่องราวของ จี้ ซึ่งเป็นตัวละครเอกในเรื่อง เป็นลูกแมวลายสีขาว-เทา ตาโต ที่หลงกับแม่ มาอยู่กับครอบครัว ยามาดะ ที่อพาร์ตเมนต์แห่งหนึ่งที่ไม่อนุญาตให้เลี้ยงสัตว์เลี้ยง ครอบครัวยามาดะ ประกอบไปได้วย พ่อ ที่เป็นนักสร้างสรรค์โฆษณา แม่ ที่เป็นแม่บ้าน และ โยเฮ ลูกชายตัวเล็ก ๆ อายุ 4 ขวบ ของทั้งคู่ ที่เป็นเพื่อนเล่นของจี้  จี้มีนิสัยชอบกินและนอน และเล่นกับโยเฮหรือของใช้ในบ้านต่าง ๆ  กลัวฟ้าผ่า, สุนัขหรือแมวตัวใหญ่กว่า
บ้านนี้ต้องมีเหมียว ได้รับการสร้างเป็นอนิเมะในปี พ.ศ. 2552 ออกอากาศทางทีบีเอสทีวีและสถานีโทรทัศน์โอซะกะ ด้วยตอนสั้น ๆ เพียงตอนละ 3 นาทีเท่านั้น จนถึงปัจจุบันนี้ออกอากาศมาแล้ว 2 ปี
ในประเทศไทย บ้านนี้ต้องมีเหมียวฉบับอนิเมะออกวางจำหน่ายในรูปแบบวีซีดี, ดีวีดี โดยเดกซ์ และเคยออกอากาศทางช่องทรู สปาร์ค ต่อมาได้ออกอากาศทางสถานีโทรทัศน์ไทยพีบีเอส ทุกวันจันทร์-วันศุกร์ เวลา 18.45 น. เริ่มตั้งแต่วันที่ 25 กรกฎาคม พ.ศ. 2554

**ตัวละคร**
1.จี้ แมวเหมียวที่ชอบกินและนอน กลัวฟ้าผ่าและแมวหรือสุนัขที่ตัวใหญ่กว่า
2.โยเฮ เด็กชายอายุ 4 ปี ดื้อซนชอบเล่นกับจี้เป็นคนที่ตั้งชื่อให้กับจี้
3.แม่ เป็นแม่บ้านที่คอยจัดการกับจี้เมื่อจี้ดื้อ
4.พ่อ เป็นนักออกแบบสร้างสรรค์โฆษณา

**รายชื่อตอน**
21 ไปตรวจสุขภาพ
53 ฉีดวัคซีน

**ผู้ให้เสียงพากย์**
ญี่ปุ่น- จี้ โดย ซะโตมิ โคโรงิ- โยเฮ โดย เอ็ตสึโกะ โคซะกุระ- พ่อ โดย ฮิเดโนบุ คิอุจิ- แม่ โดย โนริโกะ ฮิดากะ
ไทย- จี้ โดย วิภาดา จตุยศพร- โยเฮ โดย อรุณี นันทิวาส- พ่อ โดย ภัทรวุฒิ สมุทรนาวี- แม่ โดย ศันสนีย์ ติณห์กีรดีศ

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2009-04-10  -  เว็บไซต์อย่างเป็นทางการของภาคอนิเมะ 
หมวดหมู่:มังงะ
หมวดหมู่:การ์ตูนญี่ปุ่นแนวเซเน็ง‎
หมวดหมู่:การ์ตูนญี่ปุ่นสำหรับเด็ก
หมวดหมู่:รายการโทรทัศน์ช่องทีวีไทย-ไทยพีบีเอส
หมวดหมู่:อนิเมะที่ออกฉายในปี พ.ศ. 2551
หมวดหมู่:อนิเมะที่ออกฉายในปี พ.ศ. 2552
หมวดหมู่:อนิเมะที่ออกฉายในปี พ.ศ. 2559
หมวดหมู่:อนิเมะที่ออกฉายในปี พ.ศ. 2561
หมวดหมู่:อนิเมะโอเอ็นเอในปี พ.ศ. 2567
หมวดหมู่:การ์ตูนช่องเกี่ยวกับแมว
หมวดหมู่:การ์ตูนทีวีแอนิเมชันเกี่ยวกับแมว
หมวดหมู่:ตัวละครที่เป็นแมว
หมวดหมู่:มาสคอตอนิเมะและมังงะ
หมวดหมู่:แมดเฮาส์
พระราชวังท้ายพิกุล

==ที่ตั้ง**
อยู่หลังพระวิหารหลวง ติดกำแพงพระพุทธบาทด้านทิศตะวันออกเฉียง เหนือ ตำบลขุนโขลน อำเภอพระพุทธบาท จังหวัดสระบุรี 

**ประวัติ**
พระราชวังนี้พระเจ้าทรงธรรมทรงสร้างขึ้นเพื่อเป็นที่ประทับเวลาเสด็จขึ้น ไปนมัสการพระพุทธบาท ของเดิมเหลืออยู่แต่กำแพงวังและฐานพระตำหนัก ฐานเกยช้างม้า ก่ออิฐถือปูน ต่อมาสมัยกรุงรัตนโกสินทร์ พระบาทสมเด็จพระจอมเกล้าเจ้าอยู่หัว โปรดฯให้สร้างพระตำหนักทับบนฐานเดิม ตัวอาคารเป็น เครื่องขัดแตะถือปูนบ้าง เครื่องไม้บ้าง แต่ผุพังหมดแล้ว จากการขุดตรวจของนัก โบราณคดี กรมศิลปากร พบซากฐานอาคารก่ออิฐถือปูนหลายจุด รวมทั้งเกยช้างเกยม้าที่ปรากฏในปัจจุบันก็มีการสร้างทับบนฐานเกยเดิมที่มีฐานขนาด กว้างใหญ่กว่า นอกจากนี้ยังพบท่อน้ำดินเผาสมัยกรุงศรีอยุธยา วางเป็นแนวมาจากธารทองแดง ระยะทางประมาณ 1 กิโลเมตร
หมวดหมู่:พระราชวังในประเทศไทย
พระราชวังนันทอุทยาน

พระราชวังนันทอุทยาน เป็นพระราชวังที่พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างขึ้น โดยซื้อสวนในคลองมอญฝั่งเหนือสร้างพระราชวังขึ้น แล้วพระราชทานนามว่า วังนันทอุทยานใน พ.ศ. ๒๔๐๐ เพื่อเป็นที่เสด็จประพาสและเป็นที่ประทับของพระราชโอรสและพระราชธิดา เมื่อพระองค์เสด็จสวรรคตแล้ว เนื่องจากมีพระราชดำริว่าหาก
พระบาทสมเด็จพระปิ่นเกล้าเจ้าอยู่หัวเสด็จขึ้นครองราชสมบัติต่อจากพระองค์ พระราชโอรสและพระราชธิดาของพระองค์อาจลำบาก แต่ปรากฏว่าพระบาทสมเด็จพระปิ่นเกล้าเจ้าอยู่หัวเสด็จสวรรคตก่อนพระองค์ จึงไม่มีปัญหาดังที่ทรงพระราชดำริไว้
ต่อมาพระบาทสมเด็จพระจอมเกล้าเจ้าอยู่หัวโปรดเกล้าฯ ให้รื้อตำหนักฝ่ายในที่วังนันทอุทยานมาสร้างตำหนักที่วังพระเจ้าลูกยาเธอหลายพระองค์ ส่วนพระตำหนักที่ประทับและที่วังนันทอุทยานนั้นทรงพระกรุณาโปรดเกล้าฯ พระราชทานแก่สมเด็จเจ้าฟ้าจุฬาลงกรณ์ พระราชโอรส
เมื่อสมเด็จเจ้าฟ้าจุฬาลงกรณ์เสด็จขึ้นครองราชสมบัติเป็นพระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ พระราชทานพระตำหนักในสวนนันทอุทยานให้เป็นโรงเรียนสอนภาษาอังกฤษชื่อ โรงเรียนนันทอุทยาน และเมื่อโรงเรียนย้ายไปตั้งที่โรงเรียนสุนันทาลัย (ปัจจุบันคือโรงเรียนราชินี) จึงได้พระราชทานที่สวนนันทอุทยานให้เป็นที่ทำการของทหารเรือ ปัจจุบันเป็นที่ทำการส่วนหนึ่งของกองทัพเรือ
นันทอุทยาน
หมวดหมู่:โบราณสถานในเขตบางกอกน้อย
บริดจ์

บริดจ์ (bridge) ความหมายโดยตรงหมายถึงสะพานหรือทางเชื่อม แต่ก็อาจหมายถึงสิ่งต่อไปนี้ด้วย

**สถานที่**
 บริดจ์ (มณฑลเคนต์) หมู่บ้านแห่งหนึ่งในมณฑลเคนต์ แคว้นอังกฤษ สหราชอาณาจักร- บริดจ์ (รัฐแคลิฟอร์เนีย) เมืองหนึ่งในเทศมณฑลเฟรสโน รัฐแคลิฟอร์เนีย สหรัฐอเมริกา- แม่น้ำบริดจ์ แม่น้ำในรัฐบริติชโคลัมเบีย แคนาดา- กรวยภูเขาไฟแม่น้ำบริดจ์ ในรัฐบริติชโคลัมเบีย แคนาดา- บริดจ์ออฟอัลแลน สถานที่หลายแห่งในแคว้นสกอตแลนด์

**วิศวกรรมศาสตร์และเทคโนโลยี**
 อะโดบี บริดจ์ โปรแกรมสำหรับเชื่อมโยงการทำงานระหว่างโปรแกรมภายใน อะโดบี ครีเอทีฟสวีต ด้วยกัน- บริดจ์แพตเทิร์น แพตเทิร์นการออกแบบโปรแกรม- กล้องถ่ายภาพแบบบริดจ์

**อิเล็กทรอนิกส์และคอมพิวเตอร์**
 วงจรบริดจ์
** ไดโอดบริดจ์ หรือ บริดจ์เรกติไฟเออร์
** วีตสโตนบริดจ์
** เอชบริดจ์- บริดจ์ (เครือข่ายคอมพิวเตอร์) เทคนิคการถ่ายโอนกลุ่มข้อมูล- ตัวแปลงโพรโทคอล หรือ โพรโทคอลบริดจ์ อุปกรณ์อิเล็กทรอนิกส์ชนิดหนึ่ง

**บุคคล**
 บิลลี บริดจ์ นักร้องชาวฝรั่งเศส- บริดจ์ คาร์สัน ตัวละคร- คริส บริดจ์ นักรักบี้ลีกชาวอังกฤษ- แฟรงก์ บริดจ์ นักประพันธ์เพลงชาวอังกฤษ- เวย์น บริดจ์ นักฟุตบอลชาวอังกฤษ

**อื่น ๆ**
 บริดจ์ (เกมไพ่)- บริดจ์ (ดนตรี) ชื่อเรียกท่อนหนึ่งของดนตรีสากล- หย่อง อุปกรณ์ขึ้นสายเครื่องดนตรี- สะพานฟัน หรือ ที่ยึดฟันปลอม- สะพานโค้ง (ยิมนาสติก)